**ZMLUVA O DIELO**

**uzavretá podľa ust. § 536 a nasl. zákona č. 513/1991 Zb. Obchodný zákonník v znení neskorších predpisov v spojení s ust. § 3 ods. 4 zák. č. 343/2015 Z. z. o verejnom obstarávaní a o zmene a doplnení niektorých zákonov**

medzi

**Objednávateľ:**

Názov a adresa: **Stredná športová škola Jozefa Herdu, J.Bottu 31, Trnava**

J.Bottu 31, 917 87 Trnava

Zastúpený: Mgr. Jozef Jančovič, riaditeľ školy

Osoby oprávnené na jednanie vo veciach:

zmluvných: Mgr. Jozef Jančovič, riaditeľ školy

technických: Mgr. Jozef Jančovič, riaditeľ školy

Bankové spojenie: Štátna pokladnica

Č. účtu (IBAN): SK98 8180 0000 0070 0049 1518

IČO: 00352519

DIČ: 2021175816

ďalej len „Objednávateľ“

a

**Zhotoviteľ:**

Zastúpený

Sídlo:

IČO:

DIČ:

IČ DPH:

Bankové spojenie:

Číslo účtu (IBAN):

Zapísaný

ďalej len „Zhotoviteľ“

ďalej spoločne „zmluvné strany“

Článok 1

**Predmet zmluvy**

1. Zhotoviteľ sa zaväzuje za podmienok dohodnutých v tejto zmluve o dielo vypracovať a dodať vo vlastnom mene a na vlastnú zodpovednosť Objednávateľovi dielo spočívajúce vo vyhotovení Projektovej dokumentácie, Zamerania pôvodného stavu a vykonanie Odborného autorského dohľadu v nasledovnom rozsahu:
   1. **Projektová dokumentácia pre realizáciu stavby: Rekonštrukcia športového areálu – Projektová dokumentácia, Stredná športová škola Jozefa Herdu, J.Bottu 31, Trnava** (ďalej len „PD“) **-** podľa opisu predmetu zákazky – technická špecifikácia uvedená v zmysle Sadzobníka pre navrhovanie ponukových cien projektových prác a inžinierskych činností 2018. **Vypracovanie projektovej dokumentácie bude podkladom pre realizáciu stavby.**
   2. **Zameranie pôvodného stavu** (polohopis, výškopis)
   3. **Výkon Odborného autorského dohľadu** (ďalej aj ako „OAD“)

(ďalej spolu aj ako „predmet zmluvy, „dielo“ a jednotlivo ako „časti diela“ alebo „jednotlivé plnenia“)

1. Podkladom pre vypracovanie projektovej dokumentácie je obhliadka miesta realizácie. Zhotoviteľ je povinný vypracovať projektovú dokumentáciu v súlade so súťažnými podkladmi.
2. Zhotoviteľ je povinný si prezrieť miesto, kde sa má stavba realizovať ešte pred začatím vypracovania projektovej dokumentácie a vyžiadať si od Objednávateľa všetky potrebné podklady a informácie, ktoré súvisia s plnením predmetu zmluvy. Objednávateľ je povinný jemu dostupné informácie poskytnúť. Rovnako je Zhotoviteľ povinný pred spracovaním diela preveriť si existenciu podzemných inžinierskych sietí.
3. Dielo podľa bodu 1.1 tohto článku sa považuje za ucelenú časť plnenia, ktorá bude Objednávateľovi odovzdaná za podmienok uvedených v tejto zmluve.
4. Projektová dokumentácia podľa bodu 1.1 tohto článku bude vypracovaná a overená osobou odborne spôsobilou pre vykonanie požadovaných prác.
5. Predmet zmluvy bude realizovaný v zmysle ustanovení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a jeho vykonávacích vyhlášok.
6. Objednávateľ sa zaväzuje, že riadne splnený predmet zmluvy prevezme a zaplatí za jeho vykonanie dohodnutú cenu.

Zhotoviteľ vypracuje a odovzdá časť diela podľa bodu 1.1 (grafickú i textovú časť) v nasledovnej forme:

* **v písomnej (tlačenej) forme** v 4-och vyhotoveniach, (výkaz výmer a rozpočet v dvoch vyhotoveniach ),
* **v elektronickej forme** na troch CD nosičoch – grafickú časť vo formáte DWG a DGN v súradnicovom systéme S-JTSK, textovú časť vo formáte.doc, tabuľkovú časť.xls a všetko vo formáte PDF.

1. Projektovú dokumentáciu Zhotoviteľ spracuje aj v súlade so zákonom č. 343/2015 Z. z. o verejnom obstarávaní vzhľadom na skutočnosť, že realizácia diela bude uskutočnená po výberovom konaní na Zhotoviteľa tejto investičnej akcie, čo znamená, že nie je možné v projektovej dokumentácii uvádzať obchodné mená a technické špecifikácie, ktoré by odkazovali na konkrétny výrobok či výrobcu, ale iba presný opis ich parametrov.

Článok 2

**Termíny a spôsob plnenia**

* 1. Zhotoviteľ sa zaväzuje riadne a včas splniť predmet zmluvy v rozsahu podľa Článku 1, v súlade s touto zmluvou a výzvou na predloženie cenovej ponuky a s jeho predloženou ponukou.
  2. Zhotoviteľ sa zaväzuje, že vypracuje a dodá jednotlivé plnenia v nasledovných termínoch:
  3. Vypracovanie projektovej dokumentácie a rozpočtu: **do 21 dní odo dňa nadobudnutia účinnosti tejto zmluvy.**
  4. **Zameranie pôvodného stavu** (polohopis, výškopis): **do 21 dní odo dňa nadobudnutia účinnosti tejto zmluvy.**
  5. Odborný autorský dohľad – Zhotoviteľ sa zaväzuje vykonávať Odborný autorský dohľad priebežne po splnení podmienky uvedenej v čl. 2 bod 6 tejto zmluvy, **a to od začatia realizácie stavby až do dňa odovzdania stavby.**

1. Odovzdanie a prevzatie diela podľa čl. 1 ods. 1 bod 1.1 a 1.2 bude na základe Protokolu o odovzdaní a prevzatí (ďalej len „protokol“) podpísanom oboma zmluvnými stranami. Protokol Zhotoviteľ vyhotoví v štyroch origináloch a bude minimálne obsahovať údaje o Objednávateľovi a Zhotoviteľovi, predmet plnenia a prílohy, pričom protokol musí jasne preukázať, že odovzdávaná časť plnenia bola zhotovená a dodaná podľa požiadaviek tejto zmluvy a jej príloh. Tri originály protokolu sú určené pre Objednávateľa a jeden originál pre Zhotoviteľa. Za Objednávateľa dielo prevezme a príslušný protokol podpíše:.......
2. Protokol o prevzatí časti plnenia podľa čl. 1 bod 1.1 a 1.2 bude podpísaný až po prekontrolovaní jeho štruktúry a rozsahu Objednávateľom.
3. Predmet tejto zmluvy je splnený riadnym vypracovaním a odovzdaním projektovej dokumentácie a rozpočtu, zamerania pôvodného stavu Objednávateľovi a vykonaním autorského dozoru v zmysle čl. 1 tejto zmluvy.
4. Podmienkou pre vykonanie Odborného autorského dohľadu podľa čl. 1 bod 1.3 je samotná realizácia stavby podľa projektovej dokumentácie **„Rekonštrukcia športového areálu – Projektová dokumentácia, Stredná športová škola Jozefa Herdu, J.Bottu 31, Trnava“*.*** V prípade, ak sa nebude realizovať stavba bude predmet zmluvy považovaný za splnený odovzdaním PD a Zameraním pôvodného stavu a povinnosť Zhotoviteľa plniť predmet zmluvy podľa čl.1 bod 1.3, ako aj povinnosť Objednávateľa zaplatiť za vykonanie OAD podľa tejto zmluvy zaniká.
5. Ak pri preberaní niektorej časti plnenia Objednávateľ zistí, že táto časť plnenia má vady, túto časť plnenia neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať túto časť plnenia bezodkladne po odstránení zistených vád, najneskôr v termíne určenom v zápise.
6. Zmluvné strany sa dohodli, že v prípade ak vplyvom vis major dôjde k vzniku okolností, ktoré zabránia riadnemu a včasnému splneniu predmetu zmluvy v dohodnutej lehote plnenia, lehota na plnenie sa primerane predĺži o dobu trvania takejto prekážky. Zhotoviteľ je povinný bez zbytočného odkladu písomne oznámiť Objednávateľovi vznik tejto okolnosti majúcej vplyv na predĺženie lehoty plnenia.

Článok 3

**Práva a povinnosti zmluvných strán**

1. Zhotoviteľ je povinný postupovať pri plnení tejto zmluvy s maximálnou odbornou starostlivosťou a pozornosťou a v súlade so všeobecne záväznými právnymi predpismi, technickými normami, touto zmluvou, s výzvou na predloženie ponuky (súťažné podklady) a pokynmi Objednávateľa.
2. Zhotoviteľ je povinný oznámiť Objednávateľovi všetky okolnosti, ktoré zistil pri plnení predmetu zmluvy a ktoré môžu mať vplyv na zmenu pokynov Objednávateľa. Od pokynov Objednávateľa sa Zhotoviteľ môže bez predchádzajúceho súhlasu odchýliť len ak je to naliehavo nevyhnutné v záujme Objednávateľa a ak Zhotoviteľ nemôže včas dostať jeho súhlas.
3. Objednávateľ sa zaväzuje včas odovzdať Zhotoviteľovi všetky písomnosti a informácie, ktoré vyplynú z plnenia predmetu zmluvy a informovať ho o všetkých skutočnostiach, ktoré majú vplyv na plnenie predmetu zmluvy.
4. V záujme riadneho splnenia predmetu tejto zmluvy sa Objednávateľ zaväzuje poskytnúť Zhotoviteľovi na jeho žiadosť potrebnú súčinnosť.
5. Zhotoviteľ vyhlasuje, že vykonanie predmetu zmluvy v rozsahu podľa Článku 1 tejto zmluvy je predmetom činnosti Zhotoviteľa a disponuje takými kapacitami a odbornými znalosťami, ktoré sú k ich poskytnutiu potrebné.
6. Zhotoviteľ je povinný chrániť práva a oprávnené záujmy Objednávateľa a zaväzuje sa vykonávať predmet zmluvy s maximálnou odbornou starostlivosťou, v záujme a v prospech Objednávateľa.
7. Zhotoviteľ zaručuje úplnosť, kvalitu a komplexnosť spracovania diela pre požadovaný účel.
8. Zhotoviteľ zabezpečí splnenie svojich záväzkov podľa tejto zmluvy vo vlastnom mene a na vlastnú zodpovednosť.

Článok 4

**Cena a platobné podmienky**

1. Celková cena diela bola medzi zmluvnými stranami stanovená na základe výsledkov verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov nasledovne:

|  |  |  |  |  |
| --- | --- | --- | --- | --- |
|  |  | **cena bez DPH** | **DPH 20 %** | **cena s DPH** |
| 1.1  1.2 | Projektová dokumentácia pre realizáciu stavby vrátane rozpočtu  Zameranie pôvodného stavu | Eur  Eur | Eur  Eur | Eur  Eur |
| 1.3 | Odborný autorský dozor | Eur | Eur | Eur |
|  | **SPOLU** | **Eur** | **Eur** | **Eur** |

Uvedená cena je konečná a zahŕňa všetky náklady, ktoré Zhotoviteľovi vzniknú v súvislosti s plnením tejto zmluvy.

1. Cena za predmet zmluvy bude fakturovaná na základe čiastkových faktúr po protokolárnom odovzdaní plnenia podľa čl. 1 ods.1 bod 1.1 a bod 1.2 a vykonaní plnenia podľa článku 1 ods. 1 bod 1.3 v zmysle čl. 2 ods. 3 tejto zmluvy. Fakturácia za OAD bude uskutočnená len v prípade samotnej realizácie stavby podľa projektovej dokumentácie, po odovzdaní a prevzatí stavby bez vád a nedorobkov zápisom o prevzatí a odovzdaní stavby. Lehota splatnosti faktúry je 30 kalendárnych dní odo dňa doručenia faktúry vystavenej Zhotoviteľom Objednávateľovi. Súčasťou príslušnej čiastkovej faktúry bude protokol o odovzdaní a prevzatí časti plnenia podpísaný obidvoma zmluvnými stranami.
2. Objednávateľ uhradí cenu podľa ods. 1 tohto článku za riadne splnený predmet zmluvy, resp. časť plnenia  prevodom finančných prostriedkov na účet Zhotoviteľa uvedený v záhlaví tejto zmluvy.
3. Faktúra vyhotovená v 4 rovnopisoch musí obsahovať náležitosti v zmysle platných zákonov upravujúcich náležitosti účtovných a daňových dokladov.
4. Faktúra – daňový doklad vstavená Zhotoviteľom musí obsahovať názov diela: **„Rekonštrukcia športového areálu – Projektová dokumentácia, Stredná športová škola Jozefa Herdu, J.Bottu 31, Trnava“.**
5. Objednávateľ vykoná pred úhradou faktúry jej vecnú a formálnu kontrolu, vrátane jej príloh. V prípade, že faktúra bude neúplná alebo bude obsahovať nesprávne údaje alebo nebude obsahovať náležitosti vyžadované právnymi predpismi alebo náležitosti deklarované v tejto zmluve, Objednávateľ vráti faktúru Zhotoviteľovi na opravu, resp. prepracovanie. Zhotoviteľ je povinný predložiť novú faktúru; v tomto prípade sa lehota splatnosti faktúry bude odvíjať od termínu predloženia novej faktúry. Pre účely tejto zmluvy sa za deň úhrady považuje deň odoslania príslušnej peňažnej sumy z účtu Objednávateľa na účet Zhotoviteľa.

Článok 5

**Podklady a spolupôsobenie Objednávateľa a Zhotoviteľa**

* 1. Objednávateľ sa zaväzuje, že počas plnenia predmetu zmluvy poskytne Zhotoviteľovi v nevyhnutne potrebnom rozsahu spolupôsobenie, spočívajúce najmä v odovzdaní doplňujúcich údajov, spresnení podkladov, ktorých potreba vznikne v priebehu plnenia tejto zmluvy.
  2. Objednávateľ aj Zhotoviteľ určili zodpovedných pracovníkov, s ktorými budú prejednávané požiadavky vyplývajúce z predmetu tejto zmluvy nasledovne:

Zodpovedný pracovník za Objednávateľa:..........

Zodpovedný pracovník za Zhotoviteľa:...............

Článok 6

**Zodpovednosť za vady, záruka**

* 1. Zhotoviteľ zodpovedá za to, že predmet tejto Zmluvy o dielo je zhotovený podľa tejto zmluvy a že po dobu stanovenú v odseku 3. tohto článku zmluvy bude mať vlastnosti dojednané v tejto zmluve a bude spôsobilý k použitiu na dohodnutý účel. V rámci tejto zodpovednosti Zhotoviteľ zodpovedá výslovne aj za to, že PD je zhotovená tak, že na jej základe je možné realizovať predmetnú stavbu pri dodržaní rozpočtu, ktorý je súčasťou PD. Za vady PD sa považuje každá zmena výkazu výmer zrealizovaná po odovzdaní a prevzatí PD, ktorá má za následok zmenu rozpočtu.
  2. Zhotoviteľ zodpovedá za vady, ktoré má projektová dokumentácia vrátane rozpočtu v čase jej odovzdania Objednávateľovi, ako aj za vady, ktoré sa objavia po odovzdaní diela v dôsledku porušenia jeho povinností (napr. ak sa prejavia počas realizácie stavby podľa projektovej dokumentácie a ovplyvnia ju na kvalite alebo zvýšení realizačných nákladov, čo spôsobí napr. nesúlad výkresovej dokumentácie a výkazu výmer, neúplnosť projektovej dokumentácie – vynechanie projektovej práce alebo materiálu v rozpočte, resp. vo výkaze výmer a i.) a to až do dňa odovzdania stavby. Tento záväzok prechádza aj na prípadného právneho nástupcu Zhotoviteľa.
  3. Záručná doba na projektovú dokumentáciu je **5 rokov** a začína plynúť odo dňa odovzdania projektovej dokumentácie bez vád Objednávateľovi a neplynie v čase odstraňovania vád zo strany Zhotoviteľa.
  4. Zhotoviteľ nezodpovedá za vady, ktoré boli spôsobené použitím podkladov prevzatých od Objednávateľa, ak Zhotoviteľ ani pri vynaložení všetkej odbornej starostlivosti nemohol zistiť ich nesprávnosť alebo nevhodnosť, prípadne na ňu písomne upozornil Objednávateľa a ten na ich použití trval.
  5. Pre prípad vady plnenia dojednávajú zmluvné strany právo Objednávateľa požadovať a povinnosť Zhotoviteľa poskytnúť bezplatné odstránenie vady plnenia.
  6. Prípadnú reklamáciu je Objednávateľ povinný uplatniť bezodkladne po zistení vady, v písomnej forme u Zhotoviteľa. Zhotoviteľ sa zaväzuje po uplatnení reklamácie Objednávateľa reklamovanú vadu odstrániť v lehote do **5 pracovných dní** od jej uplatnenia Objednávateľom, ak nedôjde k dohode o inom termíne vzhľadom na rozsah zistenej vady. K reklamácii sa zhotoví zápis potvrdený oboma zmluvnými stranami.
  7. Zhotoviteľ zodpovedá Objednávateľovi za škodu, ktorú mu spôsobí pri plnení tejto zmluvy. Zhotoviteľ vyhlasuje, že je poistený pre prípad zodpovednosti za škodu spôsobenú jeho činnosťou. Doklad o poistení predloží Zhotoviteľ Objednávateľovi na vyžiadanie.
  8. V prípade, že vady plnenia nemožno odstrániť alebo že ich Zhotoviteľ neodstráni v stanovenej lehote, má Objednávateľ právo od zmluvy odstúpiť. V prípade, že Zhotoviteľ neodstráni v stanovenej lehote vady plnenia je Objednávateľ tiež oprávnený zabezpečiť odstránenie vád na náklady Zhotoviteľa.
  9. Zhotoviteľ berie na vedomie, že opravy vád predmetu diela nie sú predmetom výkonu odborného autorského dohľadu.
  10. Zhotoviteľ zodpovedá za škodu, ktorá vznikne Objednávateľovi alebo tretej osobe v dôsledku porušenia jeho povinností vyplývajúcich z tejto zmluvy alebo v dôsledku porušenia všeobecne záväzných predpisov Zhotoviteľom.

Článok 7

**Osobitné ustanovenia**

1. Zmluvné strany sa dohodli, že odovzdaním diela prechádza na Objednávateľa vlastnícke právo k dielu.
2. Zmluvné strany berú na vedomie, že dielo sa zhotovuje za účelom zlepšovania kvality športového areálu Strednej športovej školy Jozefa Herdu, J.Bottu 31, Trnava. Zhotoviteľ týmto udeľuje Objednávateľovi súhlas (licenciu) na použitie diela v neobmedzenom rozsahu, najmä na vyhotovenie rozmnoženín diela, rozširovanie diela v rámci realizácie projektu, príp. jeho ďalšie spracovanie. Tento súhlas sa udeľuje bezodplatne, na neobmedzený čas a trvá aj po ukončení platnosti tejto zmluvy.

Článok 8

**Sankcie a odstúpenie od zmluvy**

1. V prípade omeškania Objednávateľa s peňažným plnením má Zhotoviteľ právo na úrok z omeškania v zmysle príslušných právnych predpisov.
2. V prípade, že Zhotoviteľ nedodá jednotlivé časti plnenia zmluvy v termínoch podľa čl.2 ods. 2 tejto zmluvy má Objednávateľ právo na zmluvnú pokutu vo výške 1% z ceny príslušnej časti diela (uvedenej v Článku 4 ods. 1) za každý deň omeškania až do jeho prevzatia Objednávateľom.
3. V prípade, že časť diela podľa čl.1 ods. 1 bod 1.1 tejto zmluvy (v grafickej, v textovej časti alebo vo výkaze výmer a kubatúr) bude mať vady, je Objednávateľ oprávnený požadovať od Zhotoviteľa zmluvnú pokutu až do výšky 5% z celkovej zmluvnej ceny uvedenej v čl. 4 ods. 1 bod. 1.4 ako cena spolu s DPH.
4. Ak sa Zhotoviteľ dostane do omeškania s odstránením vád diela podľa čl. 6 ods. 6. tejto zmluvy je Objednávateľ oprávnený uplatniť voči Zhotoviteľovi zmluvnú pokutu vo výške **50,00** **Eur** za každý deň omeškania.
5. Každá zo zmluvných strán je oprávnená od tejto zmluvy odstúpiť v prípade jej závažného alebo opakovaného porušenia druhou zmluvnou stranou. (napr. pri neodstránení vád diela, ani po uplynutí dodatočnej lehoty).
6. Platnosť tejto zmluvy neskončí skôr ako vyrovnanie peňažných záväzkov medzi Objednávateľom a Zhotoviteľom vyplývajúce z tejto zmluvy

Článok 9

**Osobitné ustanovenia pre výkon činnosti odborného autorského dohľadu**

1. Plnenie výkonu odborného autorského dohľadu podľa tejto zmluvy je počas realizácie stavby podľa vypracovanej PD, ktorá je predmetom tejto zmluvy, až do dňa odovzdania stavby.
2. Zhotoviteľ sa zaväzuje vykonať OAD na svoje náklady a na svoje nebezpečenstvo, podľa pokynov Objednávateľa, STN EN, všeobecných záväzných predpisov a v termíne dohodnutom touto zmluvou.
3. Zmluvné strany sa dohodli, že výkon odborného autorského dohľadu bude Zhotoviteľom vykonaný podľa prílohy č. 4 aktuálneho sadzobníka UNIKA, minimálne však v rozsahu uvedenom v prílohe č. 1 tejto zmluvy.
4. Súčasťou OAD je tiež povinnosť Zhotoviteľa spolupracovať pri vypracovaní kontrolného a skúšobného plánu s budúcim dodávateľom stavby v zmysle § 12 ods. 1 písm. a) bod 3 zákona č. 254/1998 Z. z. o verejných prácach v znení neskorších predpisov.
5. Výsledky všetkých činností vykonaných podľa tejto zmluvy je povinný Zhotoviteľ odsúhlasovať s Objednávateľom.
6. V rámci OAD musí byť investor – Objednávateľ informovaný o zisteniach o nedodržaní realizačného projektu, právnych predpisov a technických noriem.
7. Predmet plnenia OAD sa považuje za splnený potvrdením technického dozoru investora (Objednávateľa) alebo iného povereného pracovníka Objednávateľa o výkone odborného autorského dohľadu nad realizáciou stavby a podpísaním protokolu v zmysle článku 2 ods. 3 tejto zmluvy.

Článok 10

**Záverečné ustanovenia**

* 1. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v zmysle zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.
  2. Zmeny tejto zmluvy možno uskutočňovať len písomnými dodatkami podpísanými oboma zmluvnými stranami.
  3. Neoddeliteľnou súčasťou tejto zmluvy je:

Príloha č. 1 – Výzva na predloženie cenovej ponuky zo dňa .....2019

Príloha č. 2 – Cenová ponuka Zhotoviteľa

* 1. Zmluva je vyhotovená v šiestich rovnopisoch majúcich platnosť originálu, z ktorých štyri rovnopisy sú určené pre Objednávateľa a dva rovnopisy pre Zhotoviteľa.
  2. Práva a povinnosti zmluvných strán, ktoré nie sú upravené v tejto zmluve, sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ustanoveniami ostatných všeobecne záväzných právnych predpisov platných na území SR.
  3. Zmluvné strany si zmluvu prečítali, jej obsahu porozumeli a prehlasujú, že zmluvu uzavreli slobodne, vážne, zrozumiteľne, čo svojimi podpismi potvrdzujú.

V ..........................., dňa: ................. V ............................, dňa: .............

Za Zhotoviteľa: Za Objednávateľa :

–––––––––––––––––––––––– –––––––––––––––––––––––––